
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № …………………./………………….2024 г.
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Отдаване под наем на лекарски кабинети, находящи се на І етаж в сграда „Здравна служба”  с. Старцево, общ. Златоград за извършване на услуги по дентална медицина
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По силата на Акт № 2131/17.08.2021 г. за публична общинска собственост, Община Златоград е собственик на триетажна масивна сграда „Здравна служба” с. Старцево със ЗП 185 м2, построена в УПИ XV – Здравна служба, кв. 22 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян и допълнителна Заповед № 170/16.06.2021 г. на Кмета на Община Златоград, целият с площ 575 м2.
В Общинска администрация Златоград постъпи молба с наш вх. № 94-00-4633/24.11.2023 г. от д-р Василена Биндева, с. Старцево, относно предоставяне под наем на следните помещения, находящи се на I етаж в сграда „Здравна служба“ в с. Старцево: кабинет № 1 с площ 13,06 м2, кабинет № 2 с площ   13,00 м2 и лаборатория с площ 7,00 м2,  с право на ползване на общите части: коридор за чакалня и санитарен възел, за предоставяне на услуги по дентална медицина.

Съгласно чл. 14, ал. 7 от Закона за общинската собственост, части от  имоти – публична общинска собственост, могат да се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

Предназначението на сграда „Здравна служба” в с. Старцево, общ. Златоград е за трайно задоволяване на обществени потребности от местно значение и една от дейностите, която се осъществява в нея е специализирани извънболнични и общопрактикуващи практики, стоматологичен кабинет.
С писмо наш вх. № 10-00-219/11.12.2023 г. Кмет на Кметство с. Старцево изрази становището помещения, находящи се на I етаж в сграда „Здравна служба“ в с. Старцево да бъдат отдадени под наем чрез публично оповестен конкурс, за срок от 10 години и при следните конкурсни условия: заплащане на наемна цена, съгласно Приложение № 1 към Наредба № 2 на ОбС-Златоград за съответния вид дейността; извършване на инвестиции и изискването към кандидатите: да притежават образователна-квалификационна степен „магистър” по медицина.
По предложението на Кмета на Кметство с. Старцево, отдаване под наем на тези кабинети е включено в Годишната програма за управление и разпореждане с имотите-общинска собственост за 2024 година, приета с Решение № И 54/13.02.2024 г. на Общински съвет Златоград, като имот, който Община Златоград има намерение да предостави под наем. 
По този ред, чрез публично оповестен конкурс, за срок от 10 години, са отдадени под наем лекарските кабинети в сграда „Бивша поликлиника“, гр. Златоград; други лекарски кабинети в сграда „Здравна служба“, в с. Старцево, също и кабинети сграда „Здравна служба“ с. Долен и с. Ерма река. 

С настоящата докладна записка предлагам следния проект за  
Р Е Ш Е Н И Е 

Общински съвет Златоград на основание чл. 21, ал.1, т. 8. от ЗМСМА, чл. 14, ал. 7 и 8 от Закона за общинската собственост, чл. 16 от Наредба № 2 за реда за придобиване, управление и разпореждане  с общинско имущество на ОбС – Златоград      

Р Е Ш И
І. Да се извърши процедура по провеждане на публично оповестен конкурс за отдаване под наем на следните помещения, находящи се на I етаж в триетажна масивна сграда „Здравна служба“ в с. Старцево със ЗП 185 м2: кабинет № 1 с площ 13,06 м2, кабинет № 2 с площ 13,00 м2 и лаборатория с площ 7,00 м2, построена в УПИ XV – Здравна служба, кв. 22 по кадастралния и регулационен план на с. Старцево, одобрен със Заповед № 16/07.03.1978 г. на Председателя на ОНС-Смолян и допълнителна Заповед № 170/16.06.2021 г. на Кмета на Община Златоград, целият с площ 575 м2, по Акт за публична общинска собственост № 2131/17.08.2021 г., вписан в Служба по вписванията г. Златоград, с вх. № 521/18.08.2021 г., акт 2, том III, дело 278/2021 г., имотна партида: 11025, 11026, при следните конкурсни условия:
1. Минимална месечна наемна цена за помещения, находящи се на I етаж в сграда „Здравна служба“ в с. Старцево: кабинет № 1 с площ 13,06 м2, кабинет № 2 с площ   13,00 м2 и лаборатория с площ 7,00 м2, УПИ XV – Здравна служба, кв. 22 по кадастралния и регулационен план на с. Старцево е в размер на 89,26 лв. (осемдесет и девет лева и двадесет и шест стотинки). Върху достигнатата оферирана месечна наемна цена ще се начислява ДДС.

2. Предназначение на кабинетите: за  предоставяне на услуги по дентална медицина.
3. Срок за отдаване под наем – за срок от 10 години от сключване на договора за наем.

4. Предложение за извършване на инвестиции от наемателя, във връзка със стопанисване на кабинетите, остойностено в лева.

5. Изисквания към участниците:

· кандидатите да притежават образователна-квалификационна степен „магистър”  по специалност „Дентална медицина“;

· да са регистрирани като лечебни заведения за извънболнична помощ по Закона за лечебните заведения;

· да притежават договор, сключен с РЗОК – Смолян.
6. Конкурсът да се проведе при следните критерии и методика на оценяване:

6.1. Критерий за допускане:

Не се допускат до разглеждане, оценка и класиране предложения, в които липсва някой от задължителните документи за участие в конкурса.

6.2. Критерий за разглеждане на допуснатите предложения:

6.2.1. Предназначение на кабинетите: за  предоставяне на услуги по дентална медицина.
Предназначението да не се променя през целия срок на договора за наем – 10 години.

Не се допускат до оценка и класиране предложения за ползване на кабинетите с друго предназначение.

6.2.2. Предложение за извършване на инвестиции от наемателя, във връзка със стопанисване на кабинетите. Не се допускат до оценка и класиране оферти без, остойностено в лева, предложение за извършване на инвестиции.
6.2.3. Минималната офертна цена за отдаване под наем на за помещения, находящи се на I етаж в сграда „Здравна служба“ в с. Старцево: кабинет № 1 с площ 13,06 м2, кабинет № 2 с площ   13,00 м2 и лаборатория с площ 7,00 м2, УПИ XV – Здравна служба, кв. 22 по кадастралния и регулационен план на с. Старцево е в размер на 89,26 лв. (осемдесет и девет лева и двадесет и шест стотинки). 
Не се допускат до оценка и класиране оферти с предложена цена под размера, установен като минимална офертна цена.

6.3. Критерии за оценка:

6.3.1. Предложената най-висока цена за отдаване под наем се оценя със 70 (седемдесет) точки. Броят точки на останалите участници се изчислява по следната формула: 

К ц =  цена на конкретен участник в лева                   х 70

         най- висока предложена цена в конкурса в лева 

6.3.2. Предложение за извършване на инвестиции от наемателя във връзка със стопанисване на кабинетите, остойностено в лева.

Предложеният най-висок размер на инвестиции се оценя с 30 (тридесет) точки.

Броят точки на останалите участници се изчислява по следната формула: 

К и = размер на инвест. на конкр. участник в лева   х 30 ,

           най- голям размер на инвестициите в лева

6.3.3. Оценката на предложението на всеки от участниците се извършва и изчислява по индивидуален коефициент на участника - К у по формулата :

 


К у = К ц + К и

Класирането се извършва по низходящ ред, като на първо място се класира офертата, получила най-висока оценка по посочената в т. 6.3.3 формула. 

В случай на наличие на равен брой точки, събрани от двама или повече кандидати, конкурсът завършва по реда на чл. 64, ал. 6 от Наредба № 2  за реда за придобиване, управление  и разпореждане с общинско имущество на Общински съвет Златоград:с явно наддаване между тях, като наддаването започва от по-високата предложена в конкурса цена.  

ІІ. Място на провеждане на конкурса – заседателната зала на Общински съвет Златоград в сградата на Общинска администрация Златоград, ул. “Стефан Стамболов”№ 1. 

ІІІ. Депозит за участие в конкурса в размер на 180,00 лв. (сто и осемдесет лева).

Място и срок за внасяне на депозита - касата на Центъра за административно обслужване на граждани, находящ се на партерен етаж в сградата на Общинска администрация Златоград, ул. “Стефан Стамболов”   № 1 до 17.30 ч. на работния ден, предхождащ деня на провеждане на конкурса.
ІV. Оглед на имота – предмет на конкурса, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен конкурс, след закупена конкурсна документация и по предварителна заявка в дирекция АПО, ОС и З в Общинска администрация Златоград.

V. Задължителни документи за участие в конкурса:

1) Предложение от кандидата за участие в конкурса.
2) Документ за внесен депозит – оригинал/копие.
3) Документ за закупена конкурсна документация – оригинал/копие.
4) Копие от документ за самоличност.
5) Документ за регистрация като лечебно заведение за извънболнична помощ по Закона за лечебните заведения.
6) Документ, удостоверяващ притежаване на образователна - квалификационна степен „магистър” по медицина.
7) Копие от договор с РЗОК – Смолян.
8) Пълномощно с нотариална заверка на подписа, когато се участва чрез пълномощник.
9) Декларация за запазване на предназначението на обекта – по образец.
10) Декларация по чл. 11, ал. 2 от Закона за общинската собственост - по образец.
11) Декларация за извършен оглед на обекта - по образец.
12) Декларация за запознаване с конкурсната документация - по образец.
13) Оферта, поставена в отделен запечатан непрозрачен плик с надпис «Оферта».
Предложенията за участие в конкурса се представят в запечатан непрозрачен плик, върху който се отбелязва цялостното название на обекта на конкурса, наименованието и адреса на подателя.

VІ. Участието в конкурса е достъпно и равнопоставено за всички физически и юридически лица.
Не се допускат до участие в конкурса физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили конкурсна документация в предвидения срок;

- Не са внесли в предвидения срок и на място, посочено в т. ІІІ от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен конкурс и конкурсна документация към нея.

VІІ. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен конкурс, която да съдържа: предмет на конкурса; минимална офертна цена; условия на конкурса; дата, място и часа на провеждане на конкурса; размер на депозита; критерии за оценка на предложения и други конкурсни условия, съгласно настоящото решение, по реда на Глава седма от Наредба № 2 на ОбС Златоград за реда за придобиване, управление и разпореждане с общинско имущество.
Приложение: Копия на следните документи: Акт № 2131/17.08.2021 г. за публична общинска собственост; писмо вх. № 10-00-219/11.12.2023 г. на Кмета на Кметство с. Старцево; молба с вх. № 94-00-4633/24.11.2023 г. от д-р Василена Биндева.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

